Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 27. svibnja 2012.

23(123)2012.

Evanđelje (Iv 15, 26-27; 16, 12-15)
Duh istine upućivat će vas u svu istinu. Čitanje svetog Evanđelja po Ivanu
U ono vrijeme: Reče Isus svojim učenicima: »Kada dođe Branitelj koga ću vam poslati od Oca – Duh istine koji od Oca izlazi – on će svjedočiti za mene. I vi ćete svjedočiti jer ste od početka sa mnom. Još vam mnogo imam kazati, ali sada ne možete nositi. No kada dođe on – Duh istine – upućivat će vas u svu istinu; jer neće govoriti sam od sebe, nego će govoriti što čuje i navješćivat će vam ono što dolazi. On će mene proslavljati jer će od mojega uzimati i navješćivati vama. Sve što ima Otac, moje je. Zbog toga vam rekoh: od mojega uzima i – navješćivat će vama.« Riječ Gospodnja.

Pastoralno liturgijski uvod
Prigoda da razmislimo o položaju Crkve i slici Crkve danas. Danas slavimo svečanost silaska Duha Svetoga. To je ujedno i rođendan Crkve. Živimo u vremenu kad doživljavamo velike kritike Crkve, a s druge strane Crkva ima veliki napredak i ugled u svijetu. Kao dušobrižnik susrećem se češće s kritikama nego s pohvalama Crkve. I zato je vrlo važno da se razmišlja o Misteriju Crkve, a čini da je to utonulo u zaborav kod mnogih klerika i laika.
http://www.don-ivica.net

Da li smo mi u životu doživjeli svoje Duhove,
kao što su to doživjeli prvi Isusovi sljedbenici? Oni su progovarali jezikom ljubavi i vjere. Svi su se razumjeli i našli u zajedništvu vjere. Zahvatio ih je JEDAN DUH. Na krizmi smo primili Duha Svetog, ali je čudno da smo toga malo svjesni i da smo mu se malo predali. Isus je obećao svojim sljedbenicima poslati Duha koji će ih preporoditi. Za naše spasenje, našu vječnost potrebno je ovu ljudsku narav preporoditi, oduhoviti. Naša duševnost jest otvorenost koja može primiti Boga i njegovog Duha.
U nama ili će biti Duh dobrote ili će vladati duh zla. Bez Božjeg Duha ne možemo razumjeti božansku ljubav i dobrotu, jer bez duha ostajemo u jednoj dimenziji. Bez Božjeg Duha u kršćanstvu se ne može razumjeti ništa. Što su sakramenti bez Duha? Duh je ona stvarnost koja nas povezuje s dva svijeta, svijetom tijela i božanskim svijetom. Zato ga možemo više doživjeti nego li protumačiti. Da bi shvatili Duha Božjeg i njegovu prisutnost u nama potrebno je postati svjestan svoje duhovnosti i duševnosti. Ako u sebi ne doživljavamo duševnost nemoguće je shvatiti božansku duhovnost. A cijela religioznost sažima se u vjerovanje u duhovnog Boga i u posjedovanje vlastite duhovnosti. Blagdan Duhova prvenstveno nas vraća nama samima da postanemo svjesni svoje božanske dimenzije. Naš duh je božanska dimenzija koja nas uosobljuje, koja nas izvlači iz objekata i čini subjektima.
Mi smo osobe po svojoj duhovnosti. Mi smo jedno u svojoj tjelesnosti i svojoj duhovnosti. Bog prepoznaje Boga, rečenica je duhovnih učitelja. Tako je isto i s Duhom. Duh prima Duha, duh prepoznaje Duha. Naš duh prepoznaje Božji Duh. Sva ljudska djela, ako bi ostala u dimenziji stvari (materijalnosti), ne prenose nas u onostranost. U onostranost, u Transcedenciju se prelazi samo s duhom i kroz duh. Čovjek je duh i tijelo. Tijelo je hram njegovog duha. Čovjeka najviše prepoznajemo po njegovoj ‘duši’. Po njoj ga najviše cijenimo i ljubimo. Nitko ne bi volio da ga se cijeni i ljubi samo po tijelu. Naš duh nas čini da smo ono što jesmo: živa slika Božja. Duh se ne prepoznaje izvan naše duševnosti, izvan nas. Mjesto prebivanja i mjesto prepoznavanja Duha Božjeg jest u nama samima. Put je ovaj: spoznaja svojeg duha, njegova otvorenost prema Božjem Duhu i dolazak (poslanje) Duha Svetog u nas.
Duhove slavimo ne kao događaj koji se dogodio, nego kao blagdan vlastitog doživljaja i primanja Duha. Nismo mi religija nečega što se nakada dogodilo, nego vjerovanje da se sad sve događa. Sad se događa Isusova prisutnost u svijetu koja nas sve vodi k vlastitom uskrsnući koje se događa po Duhu Svetom. Cijela kršćanska religioznost događa se snagom Duha. Duh stavlja Isusa u ljudsku narav, Duh ga vodi i preobražava, Duh ga jača u muci, Duh ga uskrisuje. Duh je osovina našeg vjerovanja. Duh sveti je Ljubav Božja. Pa kad kažemo da je srž kršćanskog vjerovanja vjerovanje u Duha, to znači isto kao da kažemo da je ta srž vjerovanje u Vječnu i potpunu Ljubav.
Duh donosi novu kvalitetu življenja i osjećanja. Duh Božji stvara novo lice u ljudima i cijelom svijetu. Možda je cijeli put Isusov bio da nas pripravi za primitak Duha Božjeg? Možda smo još u preduhovskom vremenu? Svi obredi, sve molitve, cijela religioznost imaju za cilj uvesti nas u iskustvo Duha Božjeg. Dok ne budemo uvedeni u Duh ostat ćemo ‘vani’, u svijetu. Sami sa svojim moćima ne možemo ‘skočiti’ u Boga, ali mi smo kao slike Božje obdareni mogućnošću primitka Duha. Duh je ljubav, Duh stvara zajedništvo, Duh veže prijatelje. Duh je punina i vječnost. Tko primi Duha primio je Boga i ušao u vječnost.
Marijan Jurčević, OP

Duhovi godine B (Iv 20,19-23)
Popričesna meditacija
U Rijeci, na blagdan Duhova, blaženi Ivan Pavao II je citirao Ezekijela: “Od sva četiri vjetra dođi, Duše, i dahni u ova trupla da ožive!” (Ez 37,9)
Duhovi - rođendan Crkve! Nije rođena zalaganjem ljudi; Crkva je dar Uskrsloga Krista. Apostoli osjećaju silnu povezanost. “Bez Božanstva Tvojega čovjek je bez ičega!”
Nekoć je u jeruzalemskom hramu Isus uskliknuo: “Ako je tko žedan neka dođe k meni i neka pije: i iz njegove će utrobe poteći potoci žive vode!” (Iv 7,37-38) Čovjek - stvoren na sliku Božju, Bogu sličan - prožet Duhom može radosno služiti, ustrajati u požrtvovnosti, iskreno praštati, strpljivo prihvaćati brige svijeta. Čovjek i čovječanstvo potrebiti su Duha.
Upravo kao što pjesma kaže:
“Rijeke žive vode potecite,
neka Duh se razlije,
svakom žednom srcu donesite
Božju ljubav zauvijek!
Ti zapuši sa sve četiri strane svijeta,
neka suhe kosti ožive,
cijela zemlja nek zbog Tebe bude sveta,
Tvoja vatra nek zapali sve!”
Priredio: Dario Miletić

'PAŽNJA PREMA DRUGOM NOSI SA SOBOM ISKRENU ŽELJU DA I DRUGOM BUDE DOBRO U SVAKOM POGLEDU: FIZIČKOM, MORALNOM I DUHOVNOM...
DOBRO POSTOJI. BOG JE DOBRO I DOBAR!' To nam poručuje Papa u svojoj nedavnoj Korizmenoj Poruci.
Dragi Fra Andrija, fra Jozo, Fra Drago i Fra Vlado, Gospodin vam dao MIR! Vama i svim Dobročiniteljima kojima dajete prigodu činiti dobro, od srca i u ime cijele naše Misije Kimbulu i NGENGERE, BRATSKI I OD SRCA, ZAHVALJUJEM NA TRAJNOJ SURADNJI I ZALAGANJU ZA NAŠ MISIJU, POSEBNO ZA ŠKOLOVANJE SIROMAŠNE DJECE,
Uz bratski pozdrav, odani i zahvalni Fra Ilija, misionar
Kimbulu, 25.05.2012.
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 11.1874 KN i 255 € Svima hvala. Ovu akciju zaključujemo.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja .27. V. 2012. DUHOVI
Ponedjeljak 28. V. MARIJA MAJKA CRKVE
Utorak 29. V. Euzebije, — jedaneseti utorak pobožnosti molitve sv. Anti . Molitva Krunicom za pravdu i Mir ponovno u našoj crkvi u 19,30 i Misa u 20 h
Srijeda 30. V. sv. Ivana Arška (kvatre)
Četvrtak 31. V. . Pohod BDM
Petak 1. VI. Sv. Justin, Mladen . Klanjanje poslije mise (kvatre)
Subota 2. VI . Erazmo, Eugen I ., papa (kvatre)
Nedjelja 3. VI. 2012. PRESVETO TROJSTVO
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. SVIBANJSKA POBOŽNOST do 31. a u lipnju započinje LIPANJSKA POBOŽNOST.

Lipanjska pobožnost u 19,30 sati
ZAPOČINJE U PETAK 1. lipnja.
SVIBANJSKA POBOŽNOST prestaje koncem svibnja.
KRUNICA I MOLITVA LITANIJE
SVAKI DAN U 19,30 sati u svibnju.

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)